महान साहित्यकार शेक्सपियर की उम्र उस वक्त बहुत कम थी, जब उनके पिता का देहांत हो गया। इसके बाद अचानक उनके नाजुक कंधों पर पूरे परिवार के भरण-पोषण की जिम्मेदारी आ गई। इतना भारी काम कैसे हो सकेगा, यह सोचकर वह बहुत उदास रहने लगे। एक दिन बाइबिल पढ़ते समय उनकी नजर एक पंक्ति पर ठहर गई-'कोई काम छोटा-बड़ा नहीं होता। जो दायित्व मिले उसे पूरी निष्ठा व मनोयोग से करो, सफलता तुम्हारे कदम चूमेगी। कठिन परिश्रम ही सफलता का द्वार है।'